Yn Albaan

She çheer 'syn Oarpey ee yn Albaan (Albaanish: Shqipëria) ny Pobblaght yn Albaan dy h-oikoil (Albaanish: Republika e Shqipërisë). T'ee soit ayns ny çheeraghyn Balkanagh as t'ee çhemmal rish Montenegro 'sy twoaie, rish Kosovo 'sy niar hwoaie, rish y Vassadoan Hwoaie 'sy niar, as rish y y Ghreag 'sy jiass. 'Sy neear, ta'n Albaan çhemmal rish y Vooir Aidreeatagh 'sy neear as rish y Vooir Ionagh 'sy neear yiass. She Tiranë yn preeu-valley, as ta Durrës, Elbasan, as Vlora coontit mastey ny h-ard-valjyn scanshoil elley. Ta  sleih cummal 'sy çheer ta  er eaghtyr. She Moslymee 55% jeh'n phobble, Cair-chredjuee 23% jeh'n phobble, as Catolee Raueagh 15% jeh'n phobble. She Albaanish y çhengey oikoil.

Shennaghys
Va'n Albaan coontit myr yn ayrn jiass jeh Illyria car Impiraght y Raue. Ayns ny Mean Eashyn, va ny h-Albaanee reirit liorish ram pooaraghyn joarree, goaill stiagh ny h-impiraghtyn Baisantagh as Veneeshagh. Car y 16oo eash va'n shassoo noi reill yn Impiraght Ottomanagh stiurit liorish Skanderbeg. Lurg kiare eashyn fo chosh ny Turkee, va hooar yn Albaan e neuchrogheydys ayns 1912. Ayns 1939, ren forsaghyn yn Iddaal Ashistagh goaill yn Albaan as va'n çheer coontit myr ayrn jeh Reeriaght yn Iddaal derrey 1943. Lurg y Nah Chaggey Dowanagh haink yn Albaan dy ve ny steat neuchrogheydagh reesht, fo reill chummynagh. Ren Enver Hoxha reirey yn çheer derrey laa e vaaish ayns 1985. Haink Ramiz Alia stiagh ayns e ynnyd as ren eh stiurey yn çheer trooid lhing chaghlaaee derrey ren yn Albaan filley er-ash dys y deynlaghys ayns 1992.

 Coondaeghyn as slystyn 
120px|thumb|Coondaeghyn ny h-Albaan
Ta'n Albaan rheynnit magh ayns 12 choontae (Albaanish: qark/qarku). Ta dagh coontae fo-rheynnit magh ayns slystyn:

  Coontae Slystyn Preeu-valley  1  Berat Berat, Kuçovë, Skrapar Berat  2  Dibër Bulqizë, Dibër, Mat Peshkopi  3  Durrës Durrës, Krujë Durrës  4  Elbasan Elbasan, Gramsh, Librazhd, Peqin Elbasan  5  Fier Fier, Lushnjë, Mallakastër Fier  6  Gjirokastër Gjirokastër, Përmet, Tepelenë Gjirokastër  7  Korçë Devoll, Kolonjë, Korçë, Pogradec Korçë  8  Kukës Has, Kukës, Tropojë Kukës  9  Lezhë Kurbin, Lezhë, Mirditë Lezhë 10  Shkodër Malësi e Madhe, Pukë, Shkodër Shkodër 11  Tirana Kavajë, Tirana Tirana 12  Vlorë Delvinë, Sarandë, Vlorë Vlorë

Imraaghyn


Ronney:Ny çheeraghyn Balkanagh
Ronney:Çheeraghyn yn Oarpey
Ronney:Çheeraghyn-oltey Reagheydys Chonaant yn Atlantagh Hwoaie
Ronney:Çheeraghyn-oltey Choonseil yn Oarpey
Ronney:Çheeraghyn-oltey Organisation internationale de la Francophonie
Ronney:Çheeraghyn-oltey Reagheydys y Cho-obbraghey Islamagh
Ronney:Çheeraghyn-oltey Unnaneys y Veanvooir
Ronney:Çheeraghyn-oltey ny h-Ashoonyn Unnaneysit
Ronney:Pobblaghtyn
Ronney:Steatyn as thallooyn bunnit 'sy vlein 1912